FAMÍLIES PEL VALENCIÀ

Porrat de Sant Blai Potries 2026
2026-02-06 - 2026-02-08 | Potries, Potries, La Safor, 46721
El Porrat de Sant Blai de Potries 2026 arriba del 6 al 8 de febrer amb una programació vibrant que combina tradició, cultura i festa en un ambient perfecte per a gaudir en família. Enguany destaca especialment l’oferta infantil com per exemple: el dissabte, a les 12.00 h, els més menuts podran vibrar amb l’actuació gratuïta de Dani Miquel a la plaça del País Valencià, una de les cites imprescindibles del cap de setmana. També dissabte, a les 17.30 h i 18.30 h, la Casa de la Cultura acollirà la representació de titelles “Sant Blai i la seua relíquia”, un clàssic estimat.
La festa continua amb propostes perquè les famílies passen un dia complet al poble: diumenge a les 11.30 h torna l’obra de titelles, i no pot faltar el contacontes amb “Contes de Calabassa”, dissabte a les 16.30 h al pati de l’Ajuntament, una activitat gratuïta que sempre ompli d’imaginació i rialles els racons de Potries. Amb tallers, música i el caliu del poble, el Porrat es consolida com una cita essencial per a viure la cultura i la festa en família.
Descarrega la programació completa

III Edició Fem Comboi
2026-02-06 08:00 - 2026-02-07 22:00 (Europe/Paris) | Palau Comtal, Cocentaina, Plaça el Pla, s/n,, Cocentaina, El Comtat
Cocentaina celebra la III edició del Fem Comboi! els dies 6 i 7 de febrer de 2026, transformant de nou la plaça del Mercat i el Palau Comtal en un espai de trobada cultural vibrant. Enguany, el festival s’agermana amb Mallorca, amb una programació que inclou música i ball en directe, tallers gratuïts de Ball de Bot, una fira d’associacions i espais de reflexió com la xarrada sociolingüística sobre el futur de la llengua al País Valencià i Mallorca. Grups mallorquins com Mata Escrita i Magranes portaran els ritmes i la festa de l’illa a Cocentaina, en una edició concebuda per compartir, aprendre i viure la cultura popular de manera col·lectiva.

Festa de presentació de l'Ateneu de la Ribera
2026-02-07 | Sala Multiusos, Castelló de la Ribera, Camí Vell de la Pobla Llarga, Castelló, 46270
🐝PROGRAMACIÓ COMPLETA🐝
🔥Tenim una jornada sencera ben completa per al 7 de febrer a Castelló de la Ribera!
Activitats infantils, dinar popular, presentació de l’Ateneu, bingo musical, prèvia i concerts. Vos esperem!!!🫂

Sona baixet en dansa: la Maria no té por
2026-02-07 18:00 - 19:00 | Teatre Raval de Gandia, Carrer Sant Ramon, 8,, Gandia, La Safor, 46702
El 7 de febrer presentarem la 12a edició del festival familiar SONA BAIXET 2026 amb una funció de ‘La Maria no té por’, de la companyia Disparatario.
Un viatge divertit i ple d’aventures basat en el llibre homònim de Francesc Gisbert, creat a partir de la popular cançó de Dani Miquel, el qual fa un repàs de les espantacriatures valencianes com ara el Butoni, la Quarantamaula, l’Home del Sac, la Bruixa Pinta o el Banyetes.
